Vitesse Arnhem, retrogradată în a doua divizie olandeză şi aflată într-o situaţie financiară precară, a primit donaţii de peste un milion de euro, conform news.ro.
Jucătorii actuali şi-au donat salariile pentru această cauză, iar foşti jucători ai clubului, cum ar fi Loïs Openda, au luat şi ei parte la această colectă.
"Donaţiile vin din toate colţurile", a declarat căpitanul Marco Van Ginkel pe site-ul clubului. "Bineînţeles, ca grup, nu putem rămâne în urmă. De aceea am decis cu toţii să facem un sacrificiu salarial. Sperăm, de asemenea, să aducem o contribuţie frumoasă", a mai spus el.
Clubul de fotbal Vitesse Arnhem a fost depunctat cu 18 puncte şi va retrograda din prima ligă olandeză, în contextul în care este anchetat pentru legăturile cu oligarhul rus Roman Abramovici, fostul proprietar al grupării Chelsea.